gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4315, del 16-08-2002 (2002/8183)

Notificació de audiència prèvia de la resolució denegatòria a Pilar Díez Ochoa.
-------------------------------------------------------------------------------

### Dades del document

Número de DOGV
:   4315

Data del DOGV
:   16-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/8183


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de audiència prèvia de la resolució denegatòria a Pilar Díez Ochoa. [2002/8183]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació d'audiència prèvia de la resolució denegatòria a la Srª. Pilar Díez Ochoa, ja que no s'ha pogut realitzar en el seu domicili.
  
Examinada la documentació presentada en la sol·licitud de concessió de subvencions de la Generalitat Valenciana i finalitzada la instrucció de l'expedient, se li informa dels motius que serviran de base a la proposta de resolució desestimatòria de la seua sol·licitud i que s'indiquen a continuació:
  
- Incompliment del que disposa l'article 23 del Decret 173/1998, de 20 d'octubre, del Govern Valencià, atés que queda acreditat que, en el moment de la sol·licitud del finançament qualificat, no es complia el requisit de ser la present adquisició el primer accés de la part sol·licitant a la propietat d'un habitatge.
  
D'acord amb el que disposa l'article 84 de la Llei 30/1992, de 20 de novembre, de Règim Jurídic de les Administracions Públiques i del Procediment Administratiu Comú (BOE 27/11/92) i prèviament a redactar la proposta de resolució, se li concedix tràmit d'audiència de l'expedient, a fi que puga aportar, en el termini de quinze dies naturals, comptador des del dia següent de la recepció de la present notificació de proposta denegatòria, les al·legacions i document que considere pertinents en defensa dels seus interessos.
Diari Oficial de la Generalitat Valenciana


Sumari del DOGV 4395, del 09-12-2002 (2002/13000)

RESOLUCIÓ de 23 de novembre de 2002, de la Universitat d'Alacant, per la qual es nomena professor titular d'escola universitària DF02411, en l'àrea de coneixement d'Òptica, Jorge Pérez Rodríguez.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4395

Data del DOGV
:   09-12-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/13099


Organisme emissor
:   Universitat d'Alacant

Tipus de document
:   Resolució

RESOLUCIÓ de 23 de novembre de 2002, de la Universitat d'Alacant, per la qual es nomena professor titular d'escola universitària DF02411, en l'àrea de coneixement d'Òptica, Jorge Pérez Rodríguez. [2002/X13076]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la Comissió docent jutjadora del concurs convocat per Resolució d'esta universitat d'Alacant de 22 de novembre de 2001 (BOE de 8 de desembre de 2001), es nomena professor titular d'escola universitària DF02411, en l'àrea de coneixement d'Òptica, Departament Interuniversitari d'Òptica, Jorge Pérez Rodríguez.
  
Alacant, 23 de novembre de 2002.- El rector, p.d. (Resol. Rectoral de 15.06.2001): Miguel Louis Cereceda.
Diari Oficial de la Generalitat Valenciana


Sumari del DOGV 4282, del 01-07-2002 (2002/7109)

Informació pública del projecte de la 17a modificació de l'ordenació detallada del Pla General (PRI) al sector de Marenys de Rafalcaid.
---------------------------------------------------------------------------------------------------------------------------------------

### Dades del document

Número de DOGV
:   4282

Data del DOGV
:   01-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7109


Organisme emissor
:   Ajuntament de Gandia

Tipus de document
:   Anunci

Informació pública del projecte de la 17a modificació de l'ordenació detallada del Pla General (PRI) al sector de Marenys de Rafalcaid. [2002/A7109]
  
Per Decret de l'Alcaldia de 17 de juny de 2002, s'ha resolt sotmetre a informació pública el projecte de la 17a modificació de l'ordenació detallada del Pla General (PRI), al sector dels Marenys de Rafalcaid, l'objecte del qual és el reajustament del viari i d'altres espais dotacionals, sense alterar l'equilibri dotacional i sense afectar l'ordenació estructural, i l'establiment d'àmbits d'execució diferenciats i d'un règim flexible sobre parcel·lacions, usos i construccions fora d'ordenació. Durant el termini de 20 dies podrà examinar-se l'expedient a les dependències d'Urbanisme de l'Ajuntament i, si escau, formular-hi al·legacions.
Diari Oficial de la Generalitat Valenciana


Sumari del DOGV 4169, del 16-01-2002 (2001/12652)

Informació pública del projecte d'urbanització de l'actuació integrada Vial del terraplè.
-----------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12640


Organisme emissor
:   Ajuntament de Sant Vicent del Raspeig

Tipus de document
:   Anunci

Informació pública del projecte d'urbanització de l'actuació integrada Vial del terraplè. [2001/X12748]
  
Per Decret de l'alcaldessa'presidenta, de 17 de desembre de 2001, s'acordà el següent:
  
?Sotmetre a informació pública, per termini de vint dies, i mitjançant anunci publicat en un diari d'informació general editat a la Comunitat Valenciana y en el Diari Oficial de la Generalitat Valenciana, el projecte d'urbanització de l'actuació integrada Vial del terraplè, amb el seu estudi de seguretat i salut corresponent.
  
S'hi podran presentar al·legacions durant 20 dies, comptadors des de la publicació d'aquest edicte en el Diari Oficial de la Generalitat Valenciana.
  
L'expedient complet estarà exposat al públic durant el termini esmentat a l'Ajuntament de Sant Vicent del Raspeig, Departament d'Urbanisme, situat a la plaça d'Espanya nº 1, en horari de 09.00 a 13.00 hores.
  
Tot això d'acord amb allò establert en els arts. 45, 46 i 53 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística?.
Diari Oficial de la Generalitat Valenciana


Sumari del DOGV 4344, del 26-09-2002 (2002/9882)

Informació pública de l'extracte de les bases per a la provisió en propietat d'un lloc de treball d'enterramorts.
-----------------------------------------------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/9882


Data del document
:   03-09-2002

Organisme emissor
:   Ajuntament de Burjassot

Tipus de document
:   Convocatòria

Descriptors 

:   * Burjassot
    * concurs administratiu
    * administració local
    * personal de serveis

Informació pública de l'extracte de les bases per a la provisió en propietat d'un lloc de treball d'enterramorts. [2002/M9882]
  
Mitjançant el present edicte es fa públic que en el Butlletí Oficial de la Província de València número 197, del dia 20 d'agost de 2002, es van publicar les bases per a la provisió en propietat d'un lloc de treball d'enterramorts, vacant en la plantilla de funcionaris/àries d'este Ajuntament, pel procediment de concurs oposició.
  
En el dit anunci consten les bases completes de la convocatòria així com les condicions dels/de les aspirants.
  
El termini de presentació d'instàncies per a esta convocatòria serà de 20 dies naturals, comptats a partir del següent a la publicació d'este anunci en el Boletín Oficial del Estado; es fa saber que els successius anuncis es publicaran al tauler d'edictes de la casa consistorial i en el Butlletí Oficial de la Província de València.
  
Els drets d'examen es fixen en la quantitat de 13,25 euros.
Diari Oficial de la Generalitat Valenciana


Sumari del DOGV 4198, del 26-02-2002 (2002/1633)

Informació pública de l'alternativa tècnica del programa i pla parcial que presenta l'Agrupació d'Interés Urbanístic del Pla Parcial Pomelos, per al sector B-9.1 del Pla General d'Ordenació Urbana de Dénia.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4198

Data del DOGV
:   26-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1633


Organisme emissor
:   Agrupació d'Interés Urbanístic del Pla Parcial Pomelos

Tipus de document
:   Anunci

Informació pública de l'alternativa tècnica del programa i pla parcial que presenta l'Agrupació d'Interés Urbanístic del Pla Parcial Pomelos, per al sector B-9.1 del Pla General d'Ordenació Urbana de Dénia. [2002/A1633]
  
De conformitat amb l'article 48 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública, durant el termini de 20 dies, l'alternativa tècnica del programa per al sector B-91 del Pla General d'Ordenació Urbana de Dénia, així com la proposta de pla parcial, presentades per l'Agrupació d'Interés Urbanístic del Pla Parcial Pomelos, amb la finalitat de procedir a l'ordenació detalla de l'esmentat sector i la seua urbanització.
  
L'alternativa tècnica de programa que inclou un avantprojecte d'urbanització de l'esmentat sector, i la proposta de pla parcial, podran ser objecte de pública consulta en l'exemplar protocol·litzat a la Notaria del senyor Miguel Giner Albalate, al carrer Marqués de Campo 16, 3r de Dénia (Alacant), amb el número 219; qualsevol persona, dins del termini de 20 dies comptador des de la publicació de l'últim anunci, podrà comparéixer en aquesta notaria per a obtenir una còpia de l'acta o sol·licitar que li siga mostrada. A l'Ajuntament de Dénia, on s'ha depositat un altre exemplar (número 1.264 del Registre General d'Entrada), així mateix, es poden consultar les actuacions derivades de la documentació i poden presentar-se davant d'ell al·legacions o altres alternatives tècniques durant el període d'informació pública (amb la possibilitat de pròrroga per 20 dies addicionals si, durant els 10 primers dies d'informació pública, alguna persona es compromet a presentar una alternativa substancialment distinta a la inicial i en presta caució.), així com presentar proposicions juridicoeconòmiques en competència durant els cinc dies següents al venciment del tràmit d'informació pública.
Diari Oficial de la Generalitat Valenciana


Sumari del DOGV 4277, del 24-06-2002 (2002/6144)

Actuacions del juí de desnonament número 803/2001. Cèdula de notificació.
-------------------------------------------------------------------------

### Dades del document

Número de DOGV
:   4277

Data del DOGV
:   24-06-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/6144


Organisme emissor
:   Jutjat de Primera Instància Número 18 de València

Tipus de document
:   Anunci

Actuacions del juí de desnonament número 803/2001. Cèdula de notificació. [2002/F6144]
  
Jesús Olarte Madero, secretari judicial del Jutjat de Primera Instància número 18 de València, faig saber:
  
Que en la resolució dictada en les actuacions de juí de desnonament, seguides en este jutjat amb el número 803/2001 a instància de Valdeolivas Armero, SL, representat per la procuradora Rosa Calvo Barber, contra el senyor José Gómez Sánchez, s'ha acordat notificar al demandat rebel i en parador desconegut, el senyor Gómez Sánchez, la sentència dictada en estes actuacions, de data 2 de maig de 2002, la part dispositiva de la qual és com seguix:
  
Decisió
  
Que estime la demanda formulada per la representació de Valdeolivas Armero, SL, contra el senyor José Gómez Sánchez, i he de decretar la resolució del contracte d'arrendament concertat sobre l'immoble situat a València, carrer d'Amadeu de Saboia, número 26-10, objecte d'este litigi que vincula les parts, amb advertiment de llançament al demandat si no desallotja l'immoble esmentat en el termini legal, i tot això amb imposició a la demandada de les costes del procediment.
  
Contra la present resolució es pot interposar un recurs d'apel·lació en el termini de cinc dies davant de l'Audiència Provincial, de conformitat amb el que s'establix en els articles 457 i següents de la Llei 1/2000, d'Enjudiciament Civil,.
  
Esta és la meua sentència, que pronuncie, mane i firme.
  
I perquè valga de notificació en forma al demandat, senyor Gómez Sánchez, declarat en rebel·lia, expedisc el present edicte perquè s'inserisca en el Diari Oficial de la Generalitat Valenciana, i perquè es fixe al tauler d'anuncis d'este jutjat.
Diari Oficial de la Generalitat Valenciana


Sumari del DOGV 4168, del 15-01-2002 (2002/190)

Informació publica de l'actuació integrada de la unitat d'execució 14.UE.T del PGOU de Castelló.
------------------------------------------------------------------------------------------------

### Dades del document

Número de DOGV
:   4168

Data del DOGV
:   15-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/190


Organisme emissor
:   Urbanitzadora Vistamar, SA

Tipus de document
:   Anunci

Informació publica de l'actuació integrada de la unitat d'execució 14.UE.T del PGOU de Castelló. [2002/X190]
  
D'acord amb el procediment simplificat previst en l'article 48 de la Llei 6/1994, reguladora de l'Activitat Urbanística (LRAU), se sotmet a informació pública a la Notaria del senyor Joaquín Serrano Yuste, situada a la plaça de Santa Clara, 12-5è, de Castelló de la Plana (telèfon 215 02 15 90), el modificat del projecte d'urbanització aprovat per l'Ajuntament de Castelló de la Plana el 16 de març de 2001, relatiu al programa per al desenvolupament de l'actuació integrada denominada Caminàs, ronda Est i camí Fondo, delimitada per la unitat d'execució 14.UE-T en sòl urbanitzable detallat, al qual s'adjunta pla parcial de millora conjunt de les unitats d'execució 14-UE-T i 07-UE-T del Pla General d'Ordenació Urbana de Castelló de la Plana, promoguda a instància de la mercantil Urbanizadora Vistamar, SA, amb domicili al carrer de la Lluna núm. 3-entresòl de Castelló de la Plana, i codi d'identificació fiscal número A-12367561.
  
Els interessats podran obtindre una còpia de l'acta de protocol·lització o exigir que se'ls hi exhibisca en el termini de 20 dies des de la publicació de l'últim anunci en el Diari Oficial de la Generalitat Valenciana, o en el diari Mediterráneo de Castelló de la Plana.
  
Així mateix, d'acord amb l'article 52.1 de la Llei reguladora de l'Activitat Urbanística, podran consultar la documentació a l'Ajuntament de Castelló de la Plana i presentar davant d'aquest al·legacions, sense que amb això se suscite concurrència de noves alternatives ni obertura de nous terminis per a la presentació de proposicions juridicoeconòmiques.
Diari Oficial de la Generalitat Valenciana


Sumari del DOGV 4245, del 09-05-2002 (2002/4833)

Citació als interessats en el procediment abreujat nº 504/2002, interposat pel senyor José Vicente Abad Navarro.
----------------------------------------------------------------------------------------------------------------

### Dades del document

Número de DOGV
:   4245

Data del DOGV
:   09-05-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/4833


Organisme emissor
:   Conselleria de Justícia i Administracions Públiques

Tipus de document
:   Anunci

Citació als interessats en el procediment abreujat nº 504/2002, interposat pel senyor José Vicente Abad Navarro. [2002/X4833]
  
El director general de la Funció Pública, fa saber:
  
Que el senyor José Vicente Abad Navarro ha interposat recurs contenciós administratiu, davant el Tribunal Superior de Justícia de la Comunitat Valenciana, Sala Contenciosa Administrativa, Secció Segona, al qual ha correspost el número 504/2002.
  
El recurs ha sigut interposat contra la Resolució de 28 de gener de 2002, per la qual s'aproven les relacions de llocs de treball de l'administració al servici del Consell (DOGV de 01.02.2002).
  
Per això en compliment del que disposa l'article 116 de la Llei 29/1998, de 13 de juliol, reguladora de la Jurisdicció Contenciosa Administrativa, és procedent la citació de totes les persones possiblement interessades, fent-los saber que l'expedient administratiu ha sigut remés al Tribunal, en el qual, si ho estimen convenient, podran personar-se com a demandats en les referides actuacions en el termini de cinc dies.
  
És per això que esta Direcció General publica el present edicte pel qual són citades les persones que pogueren resultar afectades per la interposició del present recurs contenciós administratiu en l'expedient administratiu.
  
Igualment, se'ls fa saber que hauran de comparéixer degudament representats en la forma establida en els articles 23.2 i 23.3 de la Llei de la Jurisdicció Contenciosa Administrativa. Tot i això, es fa constar que la Generalitat Valenciana, representada pels lletrats del Gabinet Jurídic, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4399, del 16-12-2002 (2002/13658)

CORRECCIÓ d'errors de la Resolució de 25 de setembre de 2002, de la Conselleria de Medi Ambient, per la qual cosa es publica el resultat de la convocatòria de subvencions efectuada per l'Orde de 15 d'abril de 2002 a les inversions per a la valorització de residus industrials.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4399

Data del DOGV
:   16-12-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/13100


Organisme emissor
:   Conselleria de Medi Ambient

Tipus de document
:   Correcció d'errades

CORRECCIÓ d'errors de la Resolució de 25 de setembre de 2002, de la Conselleria de Medi Ambient, per la qual cosa es publica el resultat de la convocatòria de subvencions efectuada per l'Orde de 15 d'abril de 2002 a les inversions per a la valorització de residus industrials. [2002/Q13802]
  
Havent-se advertit un error en el text de la Resolució de 25 de setembre de 2002, de la Conselleria de Medi Ambient, publicada en el Diari Oficial de la Generalitat Valenciana número 4.364, de 24 d'octubre de 2002, de conformitat amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es procedeix a efectuar l'oportuna rectificació.
  
En les pàgines 26347 y 26629, versions en castellà i en valencià, en l'expedient número OVRI/2002/13, corresponent a Plásticos Montison, SL, en la columna Import de la subvenció (euros) on diu 4.625,08, ha de dir 4.265,08.
  
València, 2 de desembre de 2002.- El conseller de Medi Ambient: Fernando Modrego Caballero.
Diari Oficial de la Generalitat Valenciana


Sumari del DOGV 4296, del 19-07-2002 (2002/7641)

Informació pública del projecte de modificació puntual del Pla General d'Ordenació Urbana d'Utiel.
--------------------------------------------------------------------------------------------------

### Dades del document

Número de DOGV
:   4296

Data del DOGV
:   19-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7641


Organisme emissor
:   Ajuntament d'Utiel

Tipus de document
:   Anunci

Informació pública del projecte de modificació puntual del Pla General d'Ordenació Urbana d'Utiel. [2002/X7641]
  
El Ple de l'Ajuntament en la sessió del dia 30.5.2002, adoptà l'acord de sotmetre a informació pública el projecte de modificació puntual del PGOU d'Utiel, sobre compatibilitat d'ús terciari assistencial en sòl no urbanitzable i protecció de regadiu, per període d'un mes, a comptar des del dia següent a la publicació d'este anunci en el Diari Oficial de la Generalitat Valenciana, per tal que puguen conèixer i examinar la documentació de la modificació adés esmentada a les dependències municipals, i presentar-hi totes les al·legacions que estimen pertinents.
Diari Oficial de la Generalitat Valenciana


Sumari del DOGV 4265, del 06-06-2002 (2002/5642)

RESOLUCIÓ de 20 de maig de 2002, del director general per a la Prestació Farmacèutica, per la qual s'admet a tràmit la sol·licitud formulada per l'alcalde de Nules per a l'autorització d'una farmaciola turística al nucli Platja de Nules.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4265

Data del DOGV
:   06-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5642


Organisme emissor
:   Conselleria de Sanitat

Tipus de document
:   Resolució

RESOLUCIÓ de 20 de maig de 2002, del director general per a la Prestació Farmacèutica, per la qual s'admet a tràmit la sol·licitud formulada per l'alcalde de Nules per a l'autorització d'una farmaciola turística al nucli Platja de Nules. [2002/X5642]
  
Vista la sol·licitud de l'alcalde de Nules per a l'autorització d'una farmaciola turística al nucli Platja de Nules.
  
Atés que la població censada en el nucli és de 521 habitants, 2.189 vivendes i 84 places de càmping.
  
Atés que es complix el que disposa l'article 1 de l'Orde d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que establix l'article 6, resolc:
  
Admetre a tràmit la sol·licitud amb les indicacions següents:
  
- L'Ajuntament de Nules disposa de local per a la farmaciola a l'avinguda de Mallorca, 109, al nucli de població de la Platja de Nules.
  
- El mínim d'assistència és de 30 hores setmanals d'atenció al públic.
  
- El temps d'obertura serà de l'1 de juliol al 15 de setembre de 2002.
  
- Els farmacèutics titulars d'oficina de farmàcia oberta al públic al municipi de Nules interessats en l'adjudicació de la farmaciola hauran de presentar, en el termini màxim d'un mes comptador des del sendemà de la publicació d'esta resolució, la instància, segons el model establit en l'annex de l'Orde d'1 de juny de 2000, de la Conselleria de Sanitat, acompanyada de la documentació establida en l'article 6.2 de l'orde esmentada.
  
La presentació de sol·licituds es podrà efectuar en el Registre General de la Conselleria de Sanitat, carrer del misser Mascó número 31, de València, o en qualsevol de les formes establides en l'article 38.4, de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.